CELEX: 62011TN0572
Language: fi
Date: 2011-11-04 00:00:00
Title: Asia T-572/11: Kanne 4.11.2011 — Samir Hassan v. neuvosto

28.1.2012   
            
            
               FI
            
            
               Euroopan unionin virallinen lehti
            
            
               C 25/54
            
         
      Kanne 4.11.2011 — Samir Hassan v. neuvosto
      (Asia T-572/11)
      (2012/C 25/106)
      Oikeudenkäyntikieli: ranska
      
         Asianosaiset
      
      
         Kantaja: Samir Hassan (Damaskos, Syyria) (edustajat: asianajajat E. Morgan de Rivery ja E. Lagathu)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan unionin toiminnasta tehdyn sopimuksen (SEUT) 263 artiklan nojalla
                  
                              —
                           
                           
                              Syyriaan kohdistettavista rajoittavista toimenpiteistä annetun päätöksen 2011/273/YUTP täytäntöönpanosta 23.8.2011 annetun neuvoston täytäntöönpanopäätöksen 2011/515/YUTP siltä osin kuin siinä lisätään Samir Hassan Syyriaan kohdistettavista rajoittavista toimenpiteistä 9.5.2011 annetun neuvoston päätöksen 2011/273/YUTP liitteessä olevaan luetteloon
                           
                        
                              —
                           
                           
                              Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 täytäntöönpanosta 23.8.2011 annetun täytäntöönpanoasetuksen (EU) N:o 843/2011 siltä osin kuin siinä lisätään Samir Hassan Syyrian tilanteen johdosta määrättävistä rajoittavista toimenpiteistä 9.5.2011 annetun neuvoston asetuksen (EU) N:o 442/2011 liitteeseen II
                           
                        
            
                  —
               
               
                  määräämään, että Hassanille on SEUT 268 ja 340 artiklan nojalla maksettava korvausta siitä vahingosta, jota hänelle on edellä tarkoitetuista rajoittavista toimenpiteistä aiheutunut, ja tältä osin
                  
                              —
                           
                           
                              toteamaan, että Euroopan unionin neuvosto on sopimussuhteen ulkopuolisessa vastuussa jo aiheutuneesta ja tulevaisuudessa aiheutuvasta aineellisesta vahingosta sekä henkisestä kärsimyksestä
                           
                        
                              —
                           
                           
                              myöntämään Hassanille kuukausittaisen 250 000 euron määrän 1.9.2011 alkaen aiheutuneen aineellisen vahingon korvaamiseksi
                           
                        
                              —
                           
                           
                              myöntämään Hassanille yhden (1) euron symbolisen korvauksen aiheutuneesta henkisestä kärsimyksestä
                           
                        
                              —
                           
                           
                              velvoittamaan Euroopan unionin neuvoston korvaamaan tulevaisuudessa aiheutuvan aineellisen vahingon
                           
                        
            
                  —
               
               
                  velvoittamaan joka tapauksessa Euroopan unionin neuvoston korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että neuvosto on tehnyt ilmeisen virheen tosiseikkojen arvioinnissa ja tästä seuraavan oikeudellisen virheen.
               
            
                  2)
               
               
                  Toinen kanneperuste, joka perustuu perusteluvelvollisuuden laiminlyöntiin sekä puolustautumisoikeuksien ja tehokasta oikeussuojaa koskevan oikeuden loukkaamiseen.
               
            
                  3)
               
               
                  Kolmas kanneperuste, joka perustuu omaisuudensuojan ja suhteellisuusperiaatteen loukkaamiseen.
               
            
                  4)
               
               
                  Neljäs kanneperuste, joka perustuu kantajan syyttömyysolettaman loukkaamiseen.
               
            
                  5)
               
               
                  Viides kanneperuste, joka perustuu siihen, että neuvosto on rikkonut omia suuntaviivojaan, jotka koskevat rajoittavien toimenpiteiden täytäntöönpanoa ja arviointia yhteisen ulko- ja turvallisuuspolitiikan yhteydessä.
               
            
                  6)
               
               
                  Kuudes kanneperuste, joka perustuu neuvoston harkintavallan väärinkäyttöön.
               
            
                  7)
               
               
                  Seitsemäs kanneperuste, joka perustuu sellaisen vahingon korvaamiseen, joka on aiheutunut neuvoston toteuttamista laittomista toimenpiteistä.